CELEX: 52008PC0439
Language: bg
Date: 2008-07-10
Title: Предложение за решение на Съвета за сключване на Етапно споразумение за икономическо партньорство между Европейската общност и нейните държави-членки, от една страна, и Кот д’Ивоар, от друга

Важна правна забележка

|

52008PC0439

Предложение за решение на Съвета за сключване на Етапно споразумение за икономическо партньорство между Европейската общност и нейните държави-членки, от една страна, и Кот д’Ивоар, от друга  /* COM/2008/0439 окончателен - AVC 2008/0136 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 10.7.2008COM(2008) 439 окончателен2008/0136 (AVC)Предложение заРЕШЕНИЕ НА СЪВЕТАза сключване на Етапно споразумение за икономическо партньорство между Европейската общност и нейните държави-членки, от една страна, и Кот д’Ивоар, от друга(представена от Комисията)ОБЯСНИТЕЛЕН МЕМОРАНДУМПриложеното предложение представлява правният инструмент за сключването на Етапно споразумение за икономическо партньорство (СИП) между Европейската общност и нейните държави-членки, от една страна, и Кот д’Ивоар, от друга: Предложение за решение на Съвета за сключване на етапно СИП.Както бе посочено в Съобщението до Съвета и до Европейския парламент от 23 октомври 2007 г., етапното СИП бе договорено с Кот д’Ивоар, за да се избегне нарушаване на търговията между тази страна и Европейската общност след изтичането на 31 декември 2007 г. на действието на търговските разпоредби, установени в приложение V към Споразумението от Котону, и на дерогацията от страна на СТО, която ги обхваща, и до приключване на процедурата по сключване на всеобхватно СИП с целия западноафрикански регион[1]. Вследствие парафирането на посоченото споразумение на 7 декември 2007 г., Кот д’Ивоар бе добавен към списъка на държавите, ползващи се от търговски режим по СИП, установен с Регламент (ЕО) № 1528/2007 на Съвета, приет на 20 декември 2007 г. С посочения регламент се предвижда предварително прилагане на търговския режим по СИП. Вследствие парафирането на етапно СИП на 13 декември 2007 г., Гана също бе добавена към този списък. От 1 януари 2008 г. в качеството си на най-слабо развити държави (НСРД) всички останали западноафрикански държави, с изключение на Нигерия и Кабо Верде, се ползват от инициативата „Всичко, освен оръжия“, която предлага освободен от мита и квоти достъп до пазара на ЕС за всички продукти, с изключение на оръжията. На 1 януари 2008 г. Кабо Верде придоби статут на страна, непринадлежаща към групата на най-слабо развитите, но получи тригодишно удължаване на срока, по време на който може да се ползва от режима по СИП, както е предвидено в Регламент (ЕО) № 980/2005 на Съвета от 27 юни 2005 г. за прилагане на схема на общи тарифни преференции (ОСП). На Нигерия, която е страна, непринадлежаща към групата на най-слабо развитите, бе предложена възможността за договаряне на етапно СИП, еквивалентно на вече договорените с Кот д’Ивоар и Гана, но тя взе решение да не пристъпи към такова договаряне. Вследствие на това от 1 януари 2008 г. те подлежат на нормалния режим по ОСП.Преговорите за пълнообхватно СИП с целия западноафрикански регион продължават в съответствие с приетите от Съвета на 12 юни 2002 г. преговорни насоки за сключване на споразумения за икономическо партньорство с държавите от АКТБ.В етапното СИП се съдържат разпоредби относно търговията със стоки, митническите и нетарифни мерки, техническите пречки пред търговията и санитарните и фитосанитарни мерки. В него също така се съдържат разпоредби относно сътрудничеството за развитие, определящи приоритетни области на действие във връзка с прилагането на СИП. Всяка една отделна глава от споразумението обхваща специфични области на сътрудничество, а връзката със Стратегията на ЕС за подпомагане на търговията се установява посредством Декларация за сътрудничество за развитие, която напомня за намерението на Комисията и на държавите-членки да участват с принос във фонд за регионално развитие. В споразумението се предвижда също продължаване на преговорите на регионално равнище по въпроси, свързани с инвестициите, услугите и търговията, както и че то ще бъде заменено от пълнообхватното регионално СИП след неговото сключване.В етапното СИП се предвижда временното прилагане на споразумението до влизането в сила на етапното СИП.-  Комисията отправя до Съвета искане:-  да сключи етапното СИП от името на Общността.Европейският парламент ще бъде призован да даде своето съгласие за сключване на етапното СИП.Държавите-членки също са страни по споразумението, което следователно трябва да бъде ратифицирано от тях в съответствие с националните им процедури.2008/0136 (AVC)Предложение заРЕШЕНИЕ НА СЪВЕТАза сключване на Етапно споразумение за икономическо партньорство между Европейската общност и нейните държави-членки, от една страна, и Кот д’Ивоар, от другаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 133 и 181, във връзка с член 300, параграф 3, втора алинея от него,като взе предвид предложението на Комисията[2],като взе предвид съгласието на Европейския парламент[3],като има предвид, че:(1) На 12 юни 2002 г. Съветът упълномощи Комисията да започне преговори за споразумения за икономическо партньорство с държавите от АКТБ.(2) Преговорите с Кот д’Ивоар за Етапно споразумение за икономическо партньорство (наричано по-долу „етапно СИП“) приключиха и на 9 декември 2007 г. споразумението бе парафирано.(3) Етапното СИП се прилага временно от […] до неговото влизане в сила.(4) Етапното СИП следва да бъде сключено от името на Европейската общност.РЕШИ:Член 1Етапното споразумение за икономическо партньорство между Кот д’Ивоар, от една страна, и Европейската общност и нейните държави-членки, от друга, се сключва от името на Общността.Текстът на споразумението е приложен към настоящото решение.Член 2Председателят на Съвета извършва нотифицирането, посочено в член 75 от споразумението, от името на Общността.Съставено в Брюксел на […] година.За СъветаПредседател[…]ПРАВЕН ФИНАНСОВ РАЗЧЕТ ЗА ПРЕДЛОЖЕНИЯ С БЮДЖЕТНО ОТРАЖЕНИЕ, СТРОГО ОГРАНИЧЕНО ДО ПРИХОДНАТА ЧАСТ1. НАИМЕНОВАНИЕ НА ПРЕДЛОЖЕНИЕТО:РЕШЕНИЕ НА СЪВЕТА за сключване на Етапно споразумение за икономическо партньорство между Европейската общност и нейните държави-членки, от една страна, и Кот д’Ивоар, от друга.2. БЮДЖЕТНИ РЕДОВЕ:Глава и статия: 12/120Предвидена сума за дадената финансова година: 16 431 900 000 (бюджет за 2008 г.)3. ФИНАНСОВО ВЪЗДЕЙСТВИЕ( Предложението няма финансово отражение( Предложението няма финансово въздействие върху разходите, но върху приходите въздействието е, както следва:4. МЕРКИ ЗА БОРБА С ИЗМАМИТЕЗа да се защитят финансовите интереси на Общностите срещу измама и други нередности, Комисията може да провежда проверки на място и инспекции в съответствие с член 21 от Етапното споразумение за икономическо партньорство. Когато е необходимо, се провеждат разследвания от Европейската служба за борба с измамите (ОЛАФ) съгласно разпоредбите на Регламент (ЕО) № 1073/1999 на Европейския парламент и на Съвета. Комисията ще провежда редовни проверки на документацията и проверки на място.5. ДРУГИ БЕЛЕЖКИС приемането на Регламент № 1528/2007 на Съвета бяха премахнати всички оставащи митнически тарифи за продукти с произход от тези региони или държави от АКТБ, които са приключили преговорите за споразумения за икономическо партньорство или споразумения, включващи съвместими със СТО търговски режими. Поради това не съществува допълнително финансово въздействие, свързано с настоящото предложение.[1] Държавите от посочения регион са Бенин, Буркина Фасо, Кот д’Ивоар, Гвинея-Бисау, Мали, Нигер, Сенегал, Того, Кабо Верде, Гамбия, Гана, Гвинея, Либерия, Нигерия, Сиера Леоне и Мавритания.[2] ОВ С […], […], стр. […].[3] ОВ С […], […], стр. […].